LidanRubinov/Halacha-QA huggingface dataset:
שאלה: הצלחה בבחינות: איך מתמודדים עם לחץ?: היי, בתקופה האחרונה אני חווה לחץ מאוד גדול, ושמתי לב שגם הפעם וגם בפעמים קודמות שחוויתי לחץ, התחלתי להתנהג בצורה מאוד חסרת סבלנות. בשונה מפעמים קודמות- הפעם הלחץ מתמשך לתקופה ממש ארוכה של כל החודש וחצי שאני לומדת לפסיכומטי, ובכלל, המשפחה שלי סובלת ממני בתקופה הזאת הרבה. ואני לא יודעת מה לעשות. אני מרגישה בנאדם נורא כל פעם שאני צועקת, אבל כשיש לי הזדמנות לתקן אני צועקת שוב במקום להתנצל! ורע לי, אני לא רוצה שכל פעם שאני אהיה בלחץ אני אתנהג מגעיל לאנשים סביבי. מה אפשר לעשות כדי לעבוד על זה?
תשובה: לך יקרה! אני שמחה לשמוע שאת עומלת על הפסיכומטרי. זהו שלב מאוד חשוב במציאות חיים שלנו היום, שיכול לקבוע מה תלמדי בעתיד ואיפה. וכמובן שקל לנו לדחות מטלות כבדות שכאלו. אז, כל הכבוד לך על המאמצים. זהירות דרקון לפניך מאיפה נולד הלחץ? בעצם, פעם האדם היה פוגש את הלחץ כשנתקל בסכנה. לרוב, אלו היו סכנות שאנו כבר לא מכירים היום, כמו למשל להיפגש עם דוב. במקרה כזה, כלל האדם נכנס למצב של סכנה וכל מנגנוני ההגנה מופעלים באחת. אכן, כשאנחנו עומדים בפני מטלה גדולה וחשובה מתעורר אצלנו אותו מנגנון טבעי, שהגרעין שלו הוא טוב! המנגנון עולה על מנת לעזור לנו להינצל מהסכנה ולהתמודד בצורה הטובה ביותר. ובכל זאת, מה עושים עם הטוב הזה שכרגע מפריע לי ובגללו אני לא נעימה למשפחה שלי? לעיתים קורה, שאנחנו נלחצים מזה שאנחנו נלחצים. ולכן, דבר ראשון כדאי לקבל את עצמי איך שאני. זה ר והגיוני לגמרי! להיפך, אם לא היית נלחצת הייתי דואגת, על ידי הלחץ את לא שאננה ולא אדישה למציאות וזה חשוב בפני עצמו. אבל בשטח? נתחיל בלהקדים תרופה למכה. כדאי לך לפנות מעט מזמן ההשקעה בפסיכומטרי, וליצור זמן שהוא כולו לעצמך, לדברים שאת אוהבת. על מנת, שגם תהני במהלך התקופה הזו ולא תישארי רק בתחושה המעיקה עליך. בנוסף, מתוך היכרות עם עולם הלחץ, לספורט יש תוצאות ישירות בשחרור כל המתחים והלחצים שהצטברו בתוכנו. צאי לסיבוב- אופנים ריצה הליכה שחיה. מומלץ יחד עם חברה. ובפועל, כשמתחיל הלחץ לעלות בגרון ואני מתחילה להילחץ כדאי לעצור, למצוא פינה שקטה, לנשום עמוק. יש ביוטיוב תרגילי הרפיה המנחים כיצד לנשום נכון ורגוע, תורידי לך מהאינטרנט ותפעילי באוזניות. רעיון נוסף, רגע לפני שאת מרגישה שהכעס עולה בתוכך, על המשפחה, עצרי רגע. מלאי את הלחיים באוויר, כשתרגישי שאת יכולה לענות בנחת תשחררי את האוויר. זה פתרון שלרוב מנצח את הכעס. להשעות רגע את התגובה. מישהו דואג לי שם למעלה יקרה, את לא לבד! רבש"ע איתך לגמרי בכל צעד, הוא ממש ניגש יחד איתך. יש מי שמשגיח ושומר וכדאי לנו להשאיר גם לו מקום, הוא בהחלט יכנס אם ניתן לו. זהו, מאחלת לך הרבה הצלחה. בתוצאה אך גם בדרך! מאחלת שתצליחי למצוא את האיזון הנכון, שהלחץ יהיה נוכח אך לא ינהל את הקרב. וזה יקרה בעזרת זה שנקבל אותו למועדון, שנרשה לו להיות בתוכנו, וכך אנו ננהל אותו. ועוד דבר, זה ר לטעות בחלק מהתשובות! דמייני לעצמך מה יכול להיות הכי גרוע ). מוזמנת להמשיך לפנות לאתר בשאלות או אלי למייל ruberg188 gmail.com רות
שאלה: שם לתינוק וסנדקות: יש לי שתי שאלות שאשמח לקבל את ייעוצך: 1. שם לתינוק - אבי יוסף ז ל נפטר בגיל צעיר (44) בפתאומיות. הוא נקרא בפי כל יוסי. ההתלבטות היא בין השמות יוסף, (השם המקורי אך מיושן) יוסי (השם השגור אך מקוצר מהמקור אך קשה רגשית) ואסף (התחלה וסוף של אבי יוסף שמזכיר המקור ויותר מודרני) - מה משמעות כל שם ומה דעתך? 2. סנדקות - התלבטות בין סנדקות לאחי (שנתן לי סנדקות לבנו הבכור במקום לחמו) לחמי (שזה הנכד הראשון אחרי שש נכדות) לבין דודו (ערכים טובים ושומר מצוות לא זכה לילדים, אך חמי עלול להיפגע)? מראש
תשובה: ראשית, שיהיה בשעה טובה ומשמחת. נראה לי נכון כי אם מקימים שם למישהו - טוב יותר שזה יהיה השם המדויק. אין כל בעיה לקרוא לו בשם האמיתי - יוסף, אך להשתמש בכל שם חיבה אחר שתרצו. זה נראה לי הדבר המכוון יותר לעשותו. לגבי סנדקאות: צריך ללכת על קצות האצבעות ולהיזהר, אך נראה לי כי החם קודם לכל אחד, ואם רוצים לתת לדודו - לעשות זאת רק בתאום איתו. והרבה שמחה
שאלה: סליחות לנשים אשכנזיות: אשמח לדעת האם אמירת סליחות לנשים אשכנזיות היא חובה? מנהג? האם ניתן להקל לגבי אמהות?
תשובה: סליחות בכלל הם מנהג שהפך יותר ויותר לחלק מההלכה. אולם עדיין מדובר במנהג. מה שיכולים - עושים. אם יכולים ללכת לומר בציבור - הולכים. אם אפשר בבית ביחידות לומר מעט סליחות - אומרים. ואם לא - אז ממתינים שהילדים יגדלו מעט. ולא שוכחים את העיקר: העיקר הוא לשוב בתשובה, לאסוף את השנה הקודמת, לכלות ממנה את קללותיה ולפנות את נפש להתברך מברכותיה של השנה הבאה, ופשוט - להיות טובים יותר.
שאלה: שמיטת חובות: אני מתלבט בנוגע לעניין מסויים ואשמח אם תוכלו לעזור לי: אני חושב לרכוש מכונית חדשה ולשם כך אצטרך הלוואה. הורי אמרו שהם יתנו לי את הכסף במתנה ויעזרו לי ברכישה, אך אני מעניין להחזיר להם את הכסף בעתיד. האם יש פה איסור עקב שנת שמיטה? מבחינתם זו לא הלוואה ואין שום חוב, אך האם מותר לי להחזיר בכל זאת את הכסף שניתן בשנת שמיטה? מראש, משה
תשובה: ללווה מותר להחזיר הלוואות. למלווה אסור לתבוע (אם לא עשה פרוזבול), וגם אם הלווה החזיר לו מרצונו - הוא חייב לומר שהוא משמט את החוב, אך אם הלווה בכל זאת רוצה להחזיר לו - הוא רשאי. נראה לי כי זה המצב אצלכם. מעבר לכך, הלוואה שלא הגיע זמן פרעונה - דינה אחר, כך שנראה שמכל הצדדים אתה יכול ללוות את הכסף ולהשיב אותו כשתוכל.
שאלה: נטילת ידיים: כבוד הרב אם רוצים לברך על נטילת ידיים ישר אחרי הנטילה, האם צריך לברך ברכות השחר ישר אחרי או שזה רק צריך להיות קרוב, למשל חצי שעה אחרי?
תשובה: לך, יש גישות שונות לגבי הזמן של ברכות השחר. אני מציע לך לברך אחרי הנטילה מיד גם על נטילת ידים ואשר יצר ואלוקי נשמה - שהן בד"כ ברצף אחד. את שאר הברכות ניתן להצמיד או להפריד מהן בברכת כתיבה וחתימה טובה דוד לוי
שאלה: לימוד גיטרה מצד ביטול תורה: הרב, יש בי רצון מאוד גדול ללמוד ברצינות גיטרה, אי אפשר להגיד שלצורך מקצוע, אולי השלמת הכנסה בעתיד. אך בעיקר העניין הוא כתחביב. העניין זה שכדי להגיע לרמה שבה אני חפץ, יש להשקיע כשלוש שעות ביום במשך השנה הקרובה, אחרת לא ממש מתקדמים. ואני חושש מצד הביטול תורה שיש בעניין. אם כי לא בוודאי שהייתי לומד את כל הזמן הזה אם לא הייתי מנגן, אך ודאי שאת חלקו. יש לציין שכיום אני עובד באבטחה במשרה שמאפשרת לי ללמוד במקביל. מה שאומר שיש לי זמן אף לאימון בגיטרה, ואף יותר זמן מזה ללמוד תורה במקביל. אך איני יודע אם זה פתרון. האם יש מקום להתיר לאימון כזה מצד ההלכה?
תשובה: שאלה זו היא שאלה המחייבת ספר חיים שלם. בחלק מנושאים אלה טיפל הרב סתיו הי"ו בספרו על שעות הפנאי, אולם ביסודו של דבר זו שאלה שאין עליה תשובה אחת שהיא נכונה תמיד, והדבר שונה מאדם לאדם. אני מציע כי במקום להכריע הכרעה חדה - תכריע הכרעה רכה. לאמור: תפתח את ניצול הזמן שלך בתלמוד תורה רציני ומשמעותי, ולאחר מכן תלמד ותתאמן בגיטרה כפי רצונך. אט אט תבין את היחס בין שני הדברים, ולעולם יהיה תלמוד תורה קודם ללימוד הנגינה וחשוב יותר. כשתתקדם בתחום הנגינה תוכל להסיט עוד זמן לתלמוד תורה, וכך תגדל בשני המישורים. האם אתה יכול ללכת בדרך זו?
שאלה: מיניות בבית הספר: ישלי הרבה בנות בכיתה בתיכון וגם בחוץ וכשאני רואה אותם מתעורר לי החשק המיני איך אני מפסיק את זה וחיי חיים בהרמוניה רק עם מחשבות חיוביות?
תשובה: תנסה לעבור לבית ספר דתי שבו אין בנים ובנות יחד, וודאי לא בלבוש פרוץ. עד אז, תשמור על העיניים בכל יכולתך שלא להביט במה שאסור, ותתפלל על כך לד. תבקש לשבת במקום בו תמעיט בראיות כאלו, וקח איתך ספר מוסר שיעסיק את זמנך לטובה, כגון אורחות צדיקים. אם אתה רואה שעל אף כל ההשתדלויות אתה נופל בראיות אסורות ובשיבוש יראת השמים שלך ובנגיעת חיבה וכד, אזי אל תלך לבית הספר עד שיסכימו להעביר אותך מיד למקום שאין בו איסורי תורה.
שאלה: חוטי ציצית: האם מותר ללבוש ציצית עם חוטים בצבע שהוא לא לבן (לא מדבר עם תכלת אלא שחור, אדום וכו) ומה אם ציצית לבנה התלכלכה וקיבלה כתם בחלקה או בכולה, האם מותר להשתמש בה עדיין?
תשובה: יש אפשרות לפי דעות מסוימות, שהבגד והציציות יהיו באותו צבע. עיין בציטוט: יש אומריםלו כיון שלמדנו מן התורה שצריך לעשות הציצית ממין הכנףלז א"כ צריך שיהיה ג"כ צבעם ממין צבע הכנף כגון אם הטלית אדומה מטילין לה ציצית אדומים ואם היא ירוקה מטילין לה ציצית ירוקים. ויש אומריםלח שלא הקפידה תורה אלא על ממשות הציצית שיהיה ממין ממשות הטלית אבל הצבע לא הקפידה תורה כלל שיהא דוקא ממין צבע הטלית וכן הלכה וכן נוהגין באלו הארצותלט לעשות ציצית לבנים אפילו בבגדים צבועים ומשום שאמרומ ח מא שנתעטף הקב"ה כש"ץ וכתיבמב לבושיה כתלג חיוור ראוי לכל מדקדק במעשיו לעשות ג"כ הטלית קטן וגדול לבניםמג כדי שיהיה יוצא לדברי הכל כשיעשה הציצית לבנים: מתוך כתם לא מפריע עיין: יש אומרים שצריך לעשות הציציות מצבע הטלית, והמדקדקים נוהגים כן. ודעת המקובלים לעשות הטלית מצבע לבן. וכן מנהגינו. ומכל מקום חייל המשרת בצבא בסיירת מיוחדת שעליו ללבוש רק בגדים בצבע ירוק לשם הסוואה, מותר לו לעשות את כל הטלית עם החוטים בצבע ירוק. ובטלית קטן עדיף שילבש הטלית תחת הבגדים, ואם אין לו אפשרות לעשות כן, יעשה את הטלית מצבע ירוק. ילקו"י על הל  ציצית, עמוד קעג.
שאלה: אורך החצאית: שוק באישה ערווה- האם יש דעה הלכתית שלפיה אפשר לכסות עד אמצע הברך? (כך רב אחד אמר לאמא שלי לפני הרבה שנים.) מה המינימום האפשרי של אורך החצאית?
תשובה: בנושא זה נכתבו אין ספור עמדות. אכן, המשנה ברורה פסק שחצאית המכסה את הברך גם בשעת ישיבה - מספיקה. רבים חלקו עליו  רבים פירשו אותו אחרת  ורבים הצדיקו אותו.
שאלה: קטניות נקיות מחרקים: האם אפשר להשתמש בקטניות המבוררות של חברת כי טוב מראש!
תשובה: כן ובתנאי שיש עליו הכשר של עדה חרדית ושכתוב עליו שהוא לא צריך ברירה
שאלה: רצועות תפילין: לפני זמן מה שמעתי על כך שהתגלה פסול ברצועות תפילין רבות שעובדו לא לשמה. (וכפי שהרבו לדבר בכך עיתונים חרדים רבים) איני יודע מה לעשות בנידון, האם זהו ספק שמחייב אותי בכל זאת להחליף את הרצועות או שיש מקום להקל? (חשוב לציין שסוג הרצועות שקניתי הוא מאותם אלו שיש לגביהם חשש)
תשובה: במטלטלין כל דפריש מרובא פריש ואין צורך לבדוק אלא אם כן יש אינדיקציה לכך שרצועותיך הן מן הפסולות
שאלה: כשרות משחקים קנדמה: לכבוד הרב, הבן שלי ביקש ממני משחק חדש שנקרה קנדמה, זהו משחק שנראה כמו צורת חרב, ויש לו כדור עם חוט וכשמשחקים בו הכדור אמור להיכנס לחוד ה"חרב",המשחק משמש לריכוז, לבעלי קושי בקשב וריכוז אך אני חוששת שמה הצורה שלו לא כשרה בגלל היותו כמו צלב כביכול. הוא נראה כמו צורה של פטיש בערך. מה עלי לעשות להשאיר או לזרוק? ואודה לך על תשובתך המהירה שחלילה לא יהיו לנו דברים לא כשרים בבית.
תשובה: אינני מכיר את הדברים. זה הכלל- אם הכלי הוא שתי וערב מאונך ומאוזן שיוצא במקרה צלב, אין בכך בעיה. הצורה עצמה אינה בעייתית כמובן. אם מדובר בצלב, דהיינו בסמל הנוצרי שעליו צלבו את יש"ו, אזי על אף שמותר לסחור בכך לדעת הרמ"א, עדיין אסור לשחק בכך ולהתקרב לתרבות אלילית זו של צלב ונצרות. תוכלו להשחיתו כך שלא יוכר מה שהיה בו ראשונה, ואז לשחק בו.
שאלה: Kosherswitch-מתג כשר: ראיתי לא מזמן קמפיין שמקדם מוצר ששמו "kosherswitch", או מתג כשר. זה בעצם מתג חשמל שניתן להפעיל בשבת (!) זה עובד כך: יש חתיכת פלסטיק שחוסמת קרן לייזר שנשלחת כל פרק זמן מסויים, שאם היא לא הייתה שם אז היה סיכוי שהקרן תפגע בחיישן שידליק את האור. בשביל להדליק את האור אתה מזיז את חתיכת הפלסטיק בזמן שלפני שהקרן עוברת, ואז כל 20 או 30 שניות הקרם עוברת ויש סיכוי שידליק האור. זה יכול לקחת 20 שניות אבל לפעמים גם מספר דקות. הם מסבירים שזה מותר ולא גרמא שבגלל שאתה מזיז משהו שמונע מהקרן לפגוע בחיישן ולהדליק את האור, ושאפילו אם חתיכת הפלסטיק לא שם אז יש רק סיכוי שהקרן תפגע בחיישן ותדליק את האור וזה בכלל לא בטוח. השאלה שלי היא האם נכון ומותר להשתמש בדבר כזה? והאם יש הבדל בין העדות? אם זה רלוונטי אתה יכול להסתכל להם באתר יש להם רשימה של רבנים רבים שנתנו להם הסכמות. הנה כתובת האתר שלהם (הוא באנגלית):
תשובה: לענ  ד יש בזה עובדין דחול, ואסור (אם לא לחולה שאין בו סכנה). טעם א- עובדין דחול של מעשה איסור, כשיט  הרמב  ם בגדר עובדין דחול. כפי שבאר בחלקת יעקב או  ח סימן קז אות ב שכל מלאכה שהיא חלק ממעשה איסור אסורה משום עובדין דחול, אף אם החלק שעושה האדם אינו איסור בעצמו שמא יעשה המלאכה (וכגון כאן שידליק כרגיל מרוב הרגל ולא במתג השבת). ודבריו פשוטים וכפי שהביא שם באופן נהיר מהגמ  ונו  כ על השו  ע. ואמנם חשש זה לשיטת הרמב  ם הוא במלאכה שעיקרה דאור, וכאן מדובר לפעמים בתאורת פלורוסנט, אולם פשוט שרבים לא יבחינו בין אור לאור וודאי ברגע שיותר בשופי כולם ידליקו כל האורות כולל נורות להט מדאוריתא ואי אפשר לבדוק בכל פעם בתקרה איזו נורה התקינו. לכן ליצר זאת ולהפיץ, הוא איסור של הכשלת רבים. טעם ב- עובדין דחול של אוירת שבת המוסכמת בישראל אף בדברים שאינם איסור ספציפי, וכשיטת רמב  ן עה  ת בגדר עובדין דחול. הדבר פשוט שלאחר שנתקבע בישראל שאין מדליקים אור בשבת, והדבר נתפס בקרב העם כמילת קוד לשומר שבת, ומורגל בפי הציבור לשאול על אדם  האם הוא שומר שבת? לא נוסע ולא מדליק אור?. אזי כך היא רוח השבת שנקבעה, ומי שיבוא לשנותה בקונצים כאלה ודאי עובר על עובדין דחול, שעושה שבת חול. ולא יועילו כל הגרמא וכד  לשנות זאת. וכפי שלא יעלה על הדעת להתיר נהיגה ברכב באופן דומה גם ללא כל מלאכה, או ראיית סרט בשבת גם אם לא עושה כל איסור- כך לא יעלה על הדעת להתיר מה שנהגו כל ישראל לקבוע כאוירת שבת, שהאור אינו נדלק במעשה כלשהוא, אלא רק בתכנון מערב שב  ק. כאמור, לחולה שאין בו סכנה, הדין אחר. וכן כל זאת אמור לגבי הדלקה. אך הורדת מתג לאחר שהאין חשמל ואין אור, אין בזה איסור או יצירת דבר כלל ואין עובדין דחול משום שאין  עובדין  כלל. וכפי שמותר להוריד מתג בימינו כשהחשמל לא עובד (למשל בזמן הפסקת חשמל) כך שלא יעבוד לאחר שהחשמל יחזור ואין בזה חשש למלאכה כרמב  ם או שינוי כלשהוא מאוירת שבת לרמב  ן שכן לא עושה דבר. אך עבור זה לא צריך המצאות. הגר"א נבנצל אמר לי שמה שמפרסמים היתר זה בשמו, הדבר אינו נכון, ודעתו אינה כך.
שאלה: שירות לאומי   צבא: לכבוד הרב! אני כל החיים שלי למדתי במסגרת דתית, המשפחה שלי מסורתית : אבא שלי דתי ואמא שלי לא כל כך. אני השנה צריכה לקבל צו ראשון לצבא, ואני מאוד מתלבטת אם לעשות צבא או שירות לאומי, ואני כל כך רוצה לעשות צבא! אבל יש אצלנו חילוקי דעות: אמא שלי בעד שאני אעשה צבא ואבא שלי מאוד נגד כי הוא טוען ש צבא זה לא לבנות. וכו ואני מאוד מתלבטת אם לעשות פטור מהצבא. מקווה שתעזור לי לכוון אותי יותר, ויום טוב!
תשובה: אנו תומכים ומורים לגברים להתגייס לצבא, ביחידה הקרבית ביותר שיוכלו. יש בכך מצווה חשובה של כיבוש א"י והצלת ישראל. אולם אסור לנשים להתגייס. זאת משום שהצבא הוא מקום שיש בו היררכיה מוקפדת,וטוב שכך, אך לא יתכן שאשה תהיה תחת פיקודו של גבר אשר ישלוט בכל מעשיה, והדבר גרם וגורם בצבא להרבה נפילות בתחום המיני. אשה צריכה להיות בעלת חירות להחליט החלטותיה בכל נושא ובכל זמן, בתוך מבנה משפחתי של הורים או שותפות הנישואין. לא במסגרת נוקשה היררכית צבאית. בנוסף, השירות דורש מאמץ גופני בפני המפקדים, וכולל מכנסיים ארוכים, וקצרים בריצה, וכל העולם הזה אינו שייך על פי ההלכה שייעשה ליד גברים. השירות הלאומי הוא יהלום יקר, תוכלי להרגיש בו בוגרת ותורמת למדינה, להכיר חברות שירחיבו את עולמך ויחזקו אותך בדרכך, והכל שם מותאם לכיוון ראוי למעוניינת לתרום ולהתחזק. עשי את ההלכה ואת הצעד הנכון לך- לכי לשירות הלאומי. בהצלחה
שאלה: אשה היא נזק ביהדות: מדוע הבת נחשבת נזק ביהדות? הרי כל הבעיות נובעות מהבנים. איך יתכן שהבת היא עונש ונזק, אם היא החכמה, הרגישה, המתוקה יותר וכן הלאה? איך יתכן שהזכר הוא שלמות, אם הוא מביא לסיבוכי הלידה הגדולים, מגיע עם יותר מחלות גנטיות, רוב המפגרים הם בנים, שיעור הפשע של גברים גבוה בהרבה משל נשים וכן הלאה? ח לא שמו לב שהגברים הם אלו שאונסים, רוצחים, גונבים, מלחמתיים? איך הם יכלו להאשים בכך את הנשים? הרי כל אדם הגון אמור להודות שמדובר בבעיות הקשורות במין הגברי. איך אפשר להאמין בדת שהופכת את היוצרות בין המינים? כנ"ל בנושא הריח. האישה מריחה הרבה יותר טוב, בכל מצב ואילו הגבר מסריח, אבל הדת טוענת את ההיפך כמובן. מדוע שאישה תרצה לכבד דת הטוענת שהיא גבר ושהגבר הוא אישה? הפטריארכיה ביהדות הופכת את הנשים לעצבניות מאוד ובכך מעלה להן את הטסטוסטרון וגורמת להן להיות גבריות יותר. בכך הגברים שכ"כ משתוקקים לנשים נשיות פוגעים רק בעצמם ע"י תמיכתם ביהדות וברעיונות הפטריארכליים, שכן הם מעצבנים את הנשים והופכים אותן לגבריות. אבל הן אלו שכ"כ רוצות להיות נשיות ולא להתעסק במאבקים נגד הפטריארכיה הנפשעת. המצב עגום מאוד.
תשובה: תארת דת שאינני מכיר, ועל כן לא אוכל לענות בשמה. זו כמובן אינה יהדות.
שאלה: זוגיות מול כיבוד הורים:. בעלי ואני נשואים כעשר שנים עם עליות ומורדות בקשר. אחד הדברים הכואבים ביננו הוא הרצון של בעלי להיות הרבה עם המשפחה שלו ופחות עם ההורים שלי בעיקר בחגים.ההורים שלי גרים ליידינו ואני משתדלת לעשות תורנית עם אחותי כדי שלא יהיו לבד בחגים. המשפחה של בעלי היא גדולה יותר שבעה אחים ובחגים הרבה יותר תוססים ושמחים. אני ניסיתי כמה פעמים לכוון לשנה שנה אבל כל שנה הוא מנסה לשכנע אותי מחדש ללכת למשפחה שלו גם אם במחיר של להשאיר את ההורים שלי לבד. אני לא מסכימה וזה גורם לעכירות רבה ביננו והרגשה שאני סוחבת אותו בכח ומשם הדרך למריבה קצרה מאוד. דוגמא מהשבוע :ראש השנה תכננתי ללכת ערב ובוקר ראשון לאמא שלי וערב ובוקר שני לאחיו. הוא ניסה להתעקש להפוך את זה אבל אמא שלי אמרה שחשוב לה שביום הראשון לא יהיו לבד ולכן שנתארח בערב הראשון אצלם. הוא טען שאמא שלי לא צריכה להחליט וזה הורס את הזוגיות וחשוב לו בלילה הראשון להיות אצל אחיו כי כל המשפחה שלו שם. מה עלי לעשות? ללכת לאמא שלי ולקבל בעל עצבני שכנראה יריב איתי בהמשך או להשאיר הורים לבד בחג ולהעליב כך את אמא שלי? ניסיתי לבקש ממנו שתהיה תורנות קבועה כדי למנוע מריבות. הוא טוען שלא צריך להיות בזה שוויון. ומביא ציטוטים מהגמרה שכשאשה מצייתת לבעלה ופחות מתווכחת יש בית. אולי זה נכון אבל האם גם במחיר פגיעה בהורים? אני יכולה לדבר עם אמא שלי על זה. אבל ברור לי שהיא תיפגע מאוד במיוחד בגלל שהם עברו לפני שנה ליידינו כדי להיות קרובים ועוזרים לי ולבעלי המון עם הילדים ועם הבית מהמון בחינות.
תשובה: אנסה לעזור במעט יכולתי לפתוח קצת את החסימות: בשעה שאדם מקים את ביתו הוא לא מגיע לשם לבד. הוא מגיע כאשר הוא נושא את משפחתו, וגם הצד השני נושא את משפחתו, והנושאים מתחילים להיות הרבה יותר מורכבים ומסובכים. לא לחינם אומרת התורה "על כן יעזוב איש את אביו ואת אמו ודבק באשתו.", לאמור: יש בנישואין גם תהליך של עזיבת המחויבויות הקודמות והתחברות למחויבות שבין בני הזוג, בדביקות האחד שני. זו קודמת לכל דבר אחר. אולם, כאמור, יש עוד מערכות שנמצאות מסביב, וגם בהם צריך להתחשב כחלק מהדביקות של האחד בשני. הנושא שאת מעלה במכתב מתחיל אפוא במקום אחר. הוא לא מתחיל בשאלת המחויבות שלך להורים שלך, אלא בשאלת היחס ביניכם. ואולי אפשר לנצל את השנה החדשה כדי לפתוח את הדברים במקום הזה. לו יכולתי לדבר עימו הייתי אומר לו בראש ובראשונה שלא ינצל את ח כדי להשליט את עמדתו. ניתן להביא הרבה יותר מקורות מח על חובתו שלא לצער את אשתו, ועל כן טוב יהיה כי ההתייחסות שלכם האחד לשני תהיה בראש ובראשונה כנה וישרה, ותתמודד עם הרצון השונה של כל אחד מכם. כל זוג ניצב לא אחת במצב של רצונות שונים ומנוגדים, וכל זוג צריך למצוא את הדרך בה הוא מתמודד עימם. האם אפשר להתמודד עם הנושא לטווח ארוך, ולהציע לבעלך מעין "עיסקה" (וכדאי שגם אמא שלך תדע עליה, ממך): העיסקה תהיה הליכה משותפת לסדנה שתבנה אתכם: זו יכולה להיות סדנת סוגיות, או תקשורת, או קבלת החלטות זוגית, או כל דבר אחר שאתם משקיעים בעצמכם כדי להגיע למקומות וטובים יותר, ובתמורה בראש השנה הזה תעשו כרצונו? אינני אומר שזה הפיתרון הצודק ביותר או הנכון ביותר, אלא שיש בו אולי פוטנציאל לפתור את הנושאים האלה לטווח ארוך, ותמיד כדאי ללכת בדרך ארוכה שהיא קצרה. אפשר כמובן ללכת גם בדרך שאת הצעת, ולהציע שתהיה תורנות, והדברים שהוא אמר בשם ח הם כמובן מופרכים לחלוטין, ואפילו להסכים שבפעם הראשונה תעשו כרצונו אך בפעם השניה כרצונך - כל דרך שתוליד שותפות, והסכמה, ופשרה, ולשון רכה, ובעיקר - משהו שיש בו גם אפשרות לפיתרון לטווח ארוך נראית לי הכיוון הכדאי לך ללכת בו. האם זה מקדם אותך בדבר מה? ושנה טובה ומתוקה
שאלה: רמת כשרות: האם כשרות בית יוסף איגוד הרבנים זה מהדרין כמו העד"ח
תשובה: לכל גוף כשרות יש את ההדגשים שלו. העדה החרדית היא כשרות ברמה הגבוהה ביותר. איני יכול להשוות בניהם בלי לדעת כיצד הם נוהגים בכל פרט ופרט של היצור. והכל אופן איגוד הרבנים כן נחשב ככשרות ברמה גבוהה
שאלה: כיבוד הורים ובין אדם לחברו: לצערי ההורים שלי אינם מסתדרים כלל. מאז שאני זוכרת את עצמי אין להם זוגיות טובה ודי התרגלו לזה. ברוך השם אלימות פיזית אין, אבל אלימות מילולית יש המון. אבא שלי לצערי מזלזל באימא שלי כל הזמן, מאשים אותב בטעויות שאנחנו עושים (שברוך השם כל אחד מאיתנו מצליח בדרכו שלו והערכים שלנו מעוצבים היטב), צועק עליה ופורק את העצבים שלו. זה ר מבחינתו לקלל אותה ולהעליב, ואחר כך לא נותן לה אופציה להגיד את דעתה. אימא שלי מכבדת כל אדם באשר הוא. אני שמה דגש על אבי כי אימא שלי לא צד בעניין. היא תמיד מנסה לגשר ולהעלים כדי שיהיה יותר טוב. שאלת היא, שכיום כשאני כבר גדולה וברוך השם מעוצבת, האם אני צריכה לשתוק על פעמים שאבי משפיל את אימי ומזלזל בה? או שעליי לצודד בה ולגרום לה להרגיש שהיא ר, בניגוד למה שאבי נותן לה להרגיש. יש לציין, שאנחנו משפחה דתית. כל אחד מאיתנו מצא לו את השביל שלו, אבל ברוך השם כולנו שמים את הערכים וכבוד האדם בראש ובראשונה. בנוסף, לאבי יש כמה שעות לא מבוטלות ביום שהוא יושב ולומד תורה. חלילה שאפול בכיבוד הורים. מצד אחד זה לא לצאת בעד אימי זה כיבוד הורים שני לא מעליבה את אבי ומוכיחה אותו. מצד שני במידה ולא אגיד שום דבר, אימי נשארת חבוטה מימנו ופגועה.- שזה לא כיבוד הורים כלפייה. איך אני צריכה לנהוג?
תשובה: עלייך לחבק את אימך, לתמוך בה ולגבות אותה, ובעיקר לתת לה את התחושה הנכונה שבגלל אשיותה ואורך רוחה בנית את אשיותך באופן נכון ומוסרי. לאביך אין להעיר ישירות, אלא לשאול אותו שלא צמוד למקרה אלא יום אחריו- האם מותר לי להעליב את חברתי אם היא חושבת אחרת ממני? ולאחר כמה ימים, כשאתחתן האם מותר לי להשפיל בעלי אם ירגיז אותי? בהצלחה
שאלה: הכשר עופות רמי לוי ירושלים: מה התייחסותכם לכשרות לעופות בסניפי רמי לוי בירושלים. כתוב שיש תעודת הכשר של הרבנות ירושלים, והם אומרים שהעופות בהכשר של הרב אוירבך
תשובה: סופרים רוכשים עופות בהכשרים שונים, היום הכשר X ומחר הכשר Y. במידה ואתם אוכלים רק הכשרים מסוימים של עופות אז יש לוודא שהעוף הוא באמת בהכשרים הללו. ניתן לבדוק: את הבנד של על הרגל של העוף או לבקש לראות את הקרטון של העוף או לדבר עם המשגיח
שאלה: ממתי מותר להכין מראש השנה יום א ליום ב: אני מבקש לשאול לגבי מוצאי יום טוב ראשון של ראש השנה. מתי ניתן לעשות פעולות שקשורות ליום השני(חימום אוכל וכו ) האם צאת הכוכבים כמו בכל יום? או כמו במוצאי שבת שמאריכים את הזמן בעוד כ 10 דקות? ושנה טובה
תשובה: מצאת הכוכבים מותר
שאלה: סגולות: הרב שרלו, אני מרגיש נבוך ואשמח אם תעזור לי לפתור את הדילמה. בעבר נעזרתי בסגולות. היום אני עושה חשבון נפש ואני מרגיש שכל רעיון הסגולות אינו לפי רוח התורה. לכאורה, יש קשר בין הרעיון של סגולה לבין עבודה זרה. אם אנו יוצאים מנקודת הנחה שעובדי האלילים האמינו שבעזרת סגידה לסממני כח מוחשיים הם כופים על כוחות עליונים לעשות את רצונם, הרי שסגולה זה דבר בעייתי. התורה ציוותה עלינו שלנו אין חלק בכשפים ובעבודת האלילים. אנו יודעים שאין בכוחנו לכפות על ה יתברך לעשות רצוננו, אלא רק לבקש ממנו, והוא הישר בעיניו יעשה. אם כן, מה הטעם בסגולה? הרי היא לא מקנה לנו הבטחה להטות חלילא את רצון ה? מוטב פשוט להתפלל אליו ולבטוח בו. אולם, מחברי הסגולות ומי שכתבו עליהם היו רבנים ואין לחשוד בהם לקרבה כלשהי לעבודה זרה או כישוף. מה אם כן לעשות? האם ראוי ומצווה יהיה למשוך ידי מעיסוק בסגולות כלל? או שיש בכך ביטוי לחוסר הבנתי את תורתנו הקדושה? בברכת שנה טובה,
תשובה: איני בטוח שאתה שואל את האדם הנכון. אני רחוק מאוד מעולם הסגולות. אמנם, כלומד תורה, אני מכיר את עולם הסגולות המופיע בח בהיקפים גדולים, ובשל כך יהיה זה לא נכון לקבוע כי הדבר הוא עבודה זרה או דומה לה, אולם הרעיון של הסגולות רחוק ממני מאוד, ואיני יודע אם דבריי יתאימו לתנועה הנפשית בה אתה נמצא. אנסה: נראה כי כמו הרבה מאוד נושאים, עניין הסגולות תלוי מאוד בהקשר. אדם הסובר כי הסגולה תכפה על הקב"ה לעשות דבר מה מנוגד לאמת וליסודות ההנהגתיים שלו - אכן מתקרב מאוד, ואולי אפילו חוצה את הגבול, של עבודה זרה. האמונה המטופשת כי פתיחת שערי שמיים ללידה (לדוגמה) תלויים בחוט אדום הנכרך על היד, באמירת פסוקים מסוימים ארבעים יום, או כל דבר אחר מסוג זה - היא אכן מה שאתה מתאר כבעייתי מאוד. אמונה כזו בסגולות דומה מאוד לתפישה שנגדה נאבקו הנביאים ביחס לקורבנות, ואף שהקורבנות הן מצווה של ממש - הם חזרו ולימדו כי בתפישה כה שגויה - אין הקב"ה חפץ כלל בקורבנות, ו"למה לי רוב זבחכים". ואולם, ישנה תנועה נפשית אחרת של סגולה. זו האמונה היסודית המכירה בכך שהכל בא מריבונו של עולם, והכל תלוי ברצון שמיים, ומה שקובע יותר מכל אצל ריבונו של עולם הוא ההתנהגות של האדם, ובחירתו החופשית בטוב, ותשובה ותפילה וצדקה הם שמעבירים את רוע הגזירה, ולא הסגולות. אולם, האדם מרגיש בטוב כאשר הוא מכשיר מעין כלים לחסד האלוהי, והוא מסמל את אמונתו זו על ידי סגולה זו או אחרת - אין הדבר פסול, ובלבד שהדבר ייתפש בעיניו ר הנכון, ולא ככלי שכביכול מביא את הגאולה. האם אתה יכול ללכת בדרך זו?
שאלה: שהות בחו"ל בכיפור: כבוד הרב, יש לי בעיה ואני לא יודעת מה לעשות. 3 ימים לפני ערב כיפור יש חתונה למישהי ממשפחתה של אמי במוסקבה שברוסיה, ואין תאריכים אחרים זה התאריך היחיד שהתאים לכולם. קודם כל לא אהבתי מלכתחילה שזה ממש לפני כיפור. מסתבר שאין טיסות לפני כיפור המתאימות לנו, יש הפרש של מעל 1000 שקלים לטיסה לפני כיפור ואחרי. להורים שלי אין את האפשרות לעשות זאת כי גם כך אנחנו נוסעים כדיי לכבד למרות שאין את האפשרות. רציתי לשאול האם זה חמור שאהיה בכיפור בחו"ל? ברור שאני ומשפחתי נצום ולא נהיה בסביבה שיש דברים אסורים. לי זה פשוט יותר חשוב כי אני דתייה התחזקתי בשנים האחרונות והמשפחה שלי מסורתית אבל לא שומרת שבת וכאלה רק כיפור. הבעיה היא שאני לא יודעת אם זה יהיה באיזור יהודי ואם יהיה בית כנסת באיזור. ניסיתי לדבר עם הוריי ולהישאר או לחזור לפניהם לא בא בחשבון מבחינתם כי הם דואגים לי וגם זה מייקר מהבחינה הכספית. אני כל שנה משתדלת ללכת לבית כנסת ויהיה לי נורא קשה אם זה לא יהיה באיזור יהודי ובחוץ הכל יהיה כרגיל. מה אפשר לעשות?? מראש.
תשובה: הבעיה שאת מציגה קורית פעמים רבות בחיים   התנגשות של ערכים, והשאלה איזה ערך להעדיף. במקרה שלך יש התנגשות של כיבוד הורים לעומת הערך של לחוות את יום כיפור   היום הקדוש ביותר בשנה   בצורה הטובה ביותר מבחינתך   בארץ ובבית הכנסת. בכל מקרה כזה ודומה לו בו התנגשות הערכים תלויה במספר גורמים אנושיים, הפתרון צריך להיות בהידברות ורצון הצדדים לפתרון מוסכם. משאלתך, אינני רואה הרבה אפשרויות של פתרון. את מציינת כעובדה שאתם נוסעים ונשארים ביום כיפור במוסקבה. אין איסור מיוחד להיות ביום כיפור בחו"ל. לכן, אני מציע לבדוק את האפשרויות (וכדאי לעשות זאת מראש) שיאפשרו לך תפילה ושהות באווירה מתאימה. יש במוסקבה מספר בתי כנסת, וכדאי לבדוק בקהילה היהודית שם (אולי בבית חב"ד) על אפשרות של אירוח בקרבת אחד מבתי הכנסת. (הרי לאכול ממילא לא צריך.) כך תוכלי להיות שם וגם לחוות יום כיפור שונה אבל כהלכה. בהצלחה, ובברכת שנה טובה.
שאלה: כשרות ירקות עלים: העדכון באתר לגבי החברות שבהן ירקות עלים באמת נקיים, הוא מאייר תשע"ד. האם יש מידע מעודכן יותר?
תשובה: אנחנו בודקים כל הזמן וטרם ישנו שינוי. לכן לא השתנה הדף. כך שהפרסום מעודכן